Han var elev ved Fahlstrøms Theater fra 1906 til 1907. Fra 1908 til 1911 og fra 1912 til 1920 var han skuespiller ved Nationaltheatret. Deretter var han ved Den Nationale Scene i Bergen fra 1921 til 1922. I årene 1921-1922 drev han eksperimentteatret Intimteatret, hvor Agnes Mowinckel debuterte som regissør og Olafr Havrevold som skuespiller. I perioden 1922-1931 var han ansatt på Chat Noir, Trondhjems Nationale Scene, Casino Teater og Det Nye Teater. Fra 1931 til 1935 var han ved Det norske teatret. Hans siste teater ble Nationaltheatret. Der var han ansatt fra 1936 til teatret ble stengt av de tyske okkupasjonsmyndighetene i 1942, og da teatret ble gjenåpnet i 1945 vendte han tilbake til Nationaltheatret.